**арх.број 08-247/1 од 14.03.2023**

**ОПШТИНА ЗРНОВЦИ**

**ГОДИШЕН ИЗВЕШТАЈ НА ОПШТИНА ЗРНОВЦИ ЗА 2022 ГОДИНА**

**Предлагач**

**Градоначалник на Општиа Зрновци**

**г-дин Борчо Коцев**

**Изготвува**

**Одделение за финансиски прашања**

**Зрновци март 2023**

Содржина

1. надлежности
2. годишна сметка
3. извештај за средствата, побарувањата, ибврските и изворите на средства и нивната вредност
4. извештај за реализација на инвестициски програми
5. извештај за реализација на средствата од резервите
6. извештај за точноста и веродостојноста на годишната сметка

1.Надлежности

Општините се надлежни за вршење на следниве работи

1.Урбанистичко ( урбано и рурално ) планирање, издавањето на одобрение за градење на објекти од локално значење утврдени со закон, уредувањето на просторот и уредувањето на градежното земјиште.

2.Заштита на животната средина и природата, мерки за заштита и спречување на водата, воздухот, земјиштето, заштита на природата, заштита од бучавата и нејонизирачкото зрачење.

3.Локалниот економски развој-планирање на локалниот економски развој, утврдување на развојните и структурните приоритети, водење на локална економска политика, поддршка на развојот на малите и средни претпријатија, и на претприемништвото на локално ниво и во тој контекст учество во воспастсвувањето и развојот на локалната мрежа на институции и агенции и промовирање на партнерство.

4.Комуналните дејности- снабдувањето со вода за пиење, испораката на техолошката вода, одведувањето и пречистувањето на отпадните води, јавното осветление, одведувањето и третманот на атмосферските води, одржувањето на јавната чистота, собирање, транспортирање и постапување со комуналниот цврст и технолошки отпад, уредувањето и организирањето на јавниот и локален превоз на патници, снабдувањето со природен гас и топлинска енергија, одржувањето на гробовите, гробиштата, крематориумите и давањето погребални услуги, изградбата , одржувањето, реконструкција и заштита на локалните патишта, улици и други инфраструктурни објекти, регулирање на режимот на сообраќајот, изградбата и одржувањето на уличната сообраќајна сигнализација, изградбата и одржувањето на јавниот простор за паркирање, отстранувањето на непрописно паркираните возила, отстранувањето на хаварисаните возила од јавните површини, изградбата и одржувањето на пазарите, чистењето на оџаците, одржувањето и користењето на парковите, зеленилото, парк шумите, рекреативните површини, регулацијата, одржувањето и користењето на речните корита во урбанизираните делови, определувањето на имиња на улици, плоштади, мостови и други инфраструктурни објекти.

5.Културата- институционалната и финансиската поддршка на културните установи и проекти, негување на фолклорот, обичаите, старите занаети и слични културни вредности, организирањето културни манифестации, поттикнувањето на разновидни специфични форми на творештво.

6.Сопрт и рекреација- развојот на масовниот спорт и рекреативните активности, организирањето на спортски приредби и манифестации, одржувањето и изведбата на објекти за спорт, поддршка на спортски сојузи.

7.Социјална заштита и заштита на децата – детски градинки и домови за стари лица (косопственост, финансирање, инвестиции и одржување ) , остварување на социјална грижа за инвалидните лица, децата без родители и родителска грижа, деца со воспитно-социјални проблеми, деца со посебни потреби, децата од едно - родителски семејства, децата на улица, децата изложени на социјален ризик, лицата засегнати со злоупотреба на дрога и алкохол, подигање на свеста на населението, вдомување на лица со социјален ризик, остварувањето на право и воспитување на децата од предучилишна возраст. Вршењето на овие надлежности се во согласност со националната програма за развој на социјалната заштита.

8.Образование-основање, финансирање и администрирање на основни и средни училишта, во соработка со централната власт, во согласност со закон, организирање на превоз и исхрана на ученици и нивно сметсување во ученички домови.

9.Здравствена заштита-управување со мрежата на јавни здравствени организации и објекти од примарна здравствена заштита кои треба да вклучат застапеност на локалната самоуправа во сите одбори на сите здравствени организации во јавна сопственост, здравствено воспитување, унапредување на здравјето, превентивни активности, заштита на здравјето на работниците и заштита при работа, здравствен надзор над животната средина, надзор над заразните болести, помош на пациенти со специјални потреби ( на пример ментално здарвје, злоупотреба на деца и т.н ) и други области кои ќе бидат утврдени со закон.

10.Спроведување на подготовки и преземање мерки за заштита и спасување на граѓаните и материјалните добра од воени разурнувања, природни непогоди и други несреќи и од последиците предизвикани од нив.

11.Пртивпожарна заштита што ја вршат територијалните противпожарни единици

12.Надзор од вршењето на работите што се во нејзина надлежност и

13.Други работи определени со закон- со закон се утрдуваат работите од надлежност на општината кои таа задолжително ќе ги врши.

**Буџет и одлука за извршување на Буџетот на Општината**

Индикатори за подготовка на Буџетот на Општина Зрновци претставуваат законските и подзаконските прописи, обврските и надлежностите на Општина Зрновци ( Законот за локална самоуправа, Законот за финансирање на единиците на локалната самоуправа, Законот за Буџетите ), макроекономските индикатори, фискалната политика на Владата на Република Македонија, вклучувајќи ги основните насоки за подготовка на Буџетот за 2022 година добиени од Министерството за финансии на Република Македонија.

Буџетот на општина Зрновци за 2022 година е донесен на седница на Советот на Општина Зрновци, заедно со Одлуката за извршување на буџетот на Општина Зрновци за 2022 година на 27.12.2021 година

Во текот на 2022 година се извршија промени во истиот и тоа

* На 13.05.2022 година со Одлука на Совет број 08-477/1 , донесени се измени и дополнувања а Буџетот на Општина Зрновци за 2022 година ( Прв Ребаланс)
* На 16.09.2022 година со Одлука на Совет на Општина Зрновци , број 08-876/1, донесени се измени и дополнувања на Буџетот на Општина Зрновци за 2022 година ( Втор Ребаланс)
* На 15.11.2022 година со Одлука на Совет број 08-1031/1, донесени се измени и дополнувања на Буџетот на Општина Зрновци за 2022 година ( Трет Ребаланс)

**ГОДИШНА СМЕТКА**

Годишната сметка на Буџетот на општина Зрновци за 2022 година се состои од

ЗАВРШНА СМЕТКА НА БУЏЕТОТ

На Општина Зрновци за 2022 година

1. Општ дел

Член 1

Завршната сметка на Буџетот на Општина Зрновци за 2022 година , се состои од

Планирано Остварено

**I Вкупни приходи 44.371.650 44.160.683**

* Даночни приходи 4.520.000 4.680.617
* Неданочни приходи 1.360.000 1.011.239
* Капитални приходи 1.233.000 1.219.245
* Приходи од дотации 25.056.000 25.056. 000
* Приходи од тансфери 12.103.200 12.094.132
* Приходи од донации 99.450 99.450

**II Вкупни расходи 48.616.7000 44.554.799**

* Од утврдени намени 48.526.700 44.496.569
* Расходи од резерви 90.000 58.230

**III.Дефицит -4.245.050 -394.116**

**IV.Финансирање 4.245.050 394.116**

Прилив 5.145.050 1.129.116

Домашно задолжување

Странски заеми

депозити 5.145.050 1.294.116

Одливи 900.000 900.00

Отплата на главница 900.000 900.00

член 2

Планираните приходи и приливи по извори и видови, и расходи и одливи по основни намени , се искажани во Билансите на приходи и расходи на Завршната сметка на Буџетот на општината

Планирани приходи

|  |  |  |  |
| --- | --- | --- | --- |
| планирани приходи | тековна година | претходна година | сооднос на тековна/претходна година |
| Даночни приходи | 4.520.000 | 4.180.000 | 1.081 |
| Неданочни приходи | 1.360.000 | 1.673.000 | 0.812 |
| Капитални приходи | 1.233.000 | 1.108.000 | 1.113 |
| Трансфери | 14.333.200 | 18.081.000 | 0.793 |
| Блок дотации | 27.851.600 | 29.769.000 | 0.935 |
| Донации | 218.900 | 180.000 | 1.216 |
| Кредити |  |  |  |
| Вкупно планирани приходи | 49.516.700 | 54.991.000 | 0.900 |

Планирани расходи

|  |  |  |  |
| --- | --- | --- | --- |
| планирани расходи | тековна година | претходна година | сооднос на тековна/претходна година |
| плати, наемнини и надоместоци | 27.102.000 | 26.717.000 | 1.014 |
| резерви и недефинирани расходи | 90.000 | 100.000 | 0.900 |
| стоки и услуги | 13.092.844 | 10.653.000 | 1.229 |
| каматни плаќања | 20.000 | 5.000 | 4,000 |
| субвенции и трансфери | 570.000 | 850.000 | 0,670 |
| социјални бенифиции | 115.000 | 50.000 | 2.300 |
| капитални расходи | 7.626.856 | 17.716.000 | 0,430 |
| отплата на главнина | 900.000 | 900.000 | 1,000 |
| вкупно планирани расходи | 49.516.700 | 54.991.000 | 0.900 |

Реализирани приходи

|  |  |  |  |
| --- | --- | --- | --- |
| реализирани приходи | тековна година | претходна година | сооднос на тековна/претходна година |
| Даночни приходи | 4.680.617 | 4.495.935 | 1.041 |
| Неданочни приходи | 1.011.239 | 1.697.470 | 0,595 |
| Капитални приходи | 1.219.245 | 1.262.805 | 0.965 |
| Трансфери | 13.472.326 | 14.146.549 | 0.952 |
| Блок дотации | 25.056.000 | 26.974.004 | 0.929 |
| Донации | 99.450 | 214.650 | 0.046 |
| Кредити |  |  |  |
| вкупно реализирина приходи | 45.538.877 | 48.791.413 | 0.933 |

Сооднос меѓу планирани и реализирани приходи

|  |  |  |  |
| --- | --- | --- | --- |
| планирани и реализирани приходи | планирани во тековната година | реализирани во тековната година | процент на реализација |
| Даночни приходи | 4.520.000 | 4.680.617 | 103.55 |
| Неданочни приходи | 1.360.000 | 1.011.239 | 74.35 |
| капитални приходи | 1.233.000 | 1.219.245 | 98.88 |
| Трансфери | 17.248.250 | 13.472.326 | 78.11 |
| Блок дотации | 25.056.000 | 25.056.000 | 100 |
| Донации | 99.450 | 99.450 | 100 |
| Кредити |  |  |  |
| вкупно планирани и реализирани приходи | 49.516.700 | 45.538.877 | 91,96 |

Реализирани расходи

|  |  |  |  |
| --- | --- | --- | --- |
| реализирани/остварени расходи | тековна година | претходна година | сооднос на тековна/претходна година |
| Плати,наемнини и надоместоци | 26.337.324 | 25.203.753 | 1,044 |
| резерви и недефинирани расходи | 58.230 | 51.640 | 1.127 |
| стоки ио услуги | 10.379.390 | 8.176.137 | 1,269 |
| каматни плаќања | 3.079 | 2.889 | 1,065 |
| субвенции и трансфери | 453.900 | 279.196 | 1,625 |
| социјални бенифиции | 63.341 | 16.293 | 3,887 |
| капитални расходи | 7.259.535 | 13.486.712 | 0,538 |
| отплата на главнина | 900.000 | 897.488 | 1.002 |
| вкупно реализирани расходи | 45.454.799 | 48.114.108 | 0,944 |

Сооднос помеѓу планирани расходи и реализирани расходи

|  |  |  |  |
| --- | --- | --- | --- |
| планирани и реализирани/остварени расходи | планирани во тековната година | реализирани во тековната година | процент на остварување |
| плати,наемнини и надоместоци | 27.102.000 | 26.337.324 | 97.178 |
| резерви и недефинирани расходи | 90.000 | 58.230 | 64.700 |
| стоки и усллуги | 13.092.844 | 10.379.390 | 79.275 |
| каматни плаќања | 20.000 | 3.079 | 15.395 |
| субвенции и трансфери | 570.000 | 453.900 | 79.631 |
| социјални бенифиции | 115.000 | 63.341 | 55.079 |
| капитални расходи | 7.626.856 | 7.259.535 | 95.183 |
| отплата на главнина | 900.000 | 900.000 | 100 |
| вкупно планирани и реализирани расходи | 49.516.700 | 45.454.799 | 91.796 |

Салдотот на сите сметки на Буџетот на Општина Зрновци на 31.12.2022 година изнесува 3.939.463 денари што предизвикува дефицит од 394.116 денари за тековната 2022 година во зависност од пренесениот Вишок на приходи од претходната 2021 година.

Салдото по одделни сметки изнесува

-Салдо на 31.12.2022.............................3.939.463

* Основен Буџет.......................................................... 959.960
* Буџет дотации.........................................................2.114.185
* Буџет на самофинансирачки активности.............. 842.312
* буџет донации......................................................... 23.006

Салдото на основниот Буџет во иснос од 959.960 денари се пренесува како прилив на основен буџет на Општина Зрновци за 2023 година.

Салдото на Буџетот на дотации во износ од 2.796.214 денари се пренесува како буџет на дотации на Општина Зрновци за 2022 година ( основно образовани и детска заштита )

Салдото на буџетот на самофинансирачки активности во износ од 842.312 денари, се пренесува како прилив на Буџетот на самофинансирачки активности на општина Зрновци за 2023 година ( oд кои 450.315 денари се на сметка од типот 787 кај ЈОУДГ Бисерчиња ,а 391.997 денари се средства на сметка од типот 787 кај ООУ Синиша Стоилов )

Салдото на буџетот на донации во износ од 23.006 денари се пренесува како прилив на буџетот на донации на Општина Зрновци за 2023 година, од кои 20.595 денари се средства од типот 785 во Општина Зрновци, а 2.409 денари се средства на сметка од типот 785 кај ООУ Синиша Стоилов , с.Зрновци .

**Член 3**

Планираните и оствареите приходи по извори и видови , односно планираните и извршените расходи по соновни намени се искажани во билансите на приходи и расходи.

**Член 4**

Во посебниот дел на Завршната сметка на Буџетот на Општина Зрновци за 2022 година се искажани планираните и извршените расходи по потпрограми , сметки и основни намени.

|  |  |  |  |
| --- | --- | --- | --- |
| Програми | планирано во тековната година | реализирано во тековната година | процент на реализација во однос на планирано |
| СОВЕТ НА ОПШТИНА | 1.238.000 | 1.162.260 | 93.88 |
| ГРАДОНАЧАЛНИК | 3.389.000 | 3.193.779 | 94,24 |
| ОПШТИНСКА АДМИНИСТРАЦИЈА | 6.011.200 | 5.918.470 | 98,46 |
| КАПТИАЛНИ ТРОШОЦИ НА ОПШТИНАТА | 169.000 | 168.420 | 99,65 |
| ПОДДРШКА НА ЛОКАЛНИОТ ЕКОНОМСКИ РАЗВОЈ | 70.000 | 41.000 | 58,57 |
| ЈАВНО ОСВЕТЛУВАЊЕ | 1.360.000 | 1.319.514 | 97,02 |
| ЈАВНА ЧИСТОТА | 131.000 | 127.445 | 97,28 |
| ОДРЖУВАЊЕ И ЗАШТИТА НА ЛОКАЛНИ ПАТИШТА | 480.000 | 474.684 | 98,89 |
| ИЗГРАДБА И РЕКОНСТРУКЦИЈА НА ЛОКАЛНИ ПАТИШТА И УЛИЦИ | 6.858.000 | 6.497.200 | 94,74 |
| ОСНОВНИ ОБРАЗОВАНИЕ | 22.349.244 | 20.789.118 | 93.02 |
| КАПИТАЛНИ РАСХОДИ ЗА ОСНОВНО ОБРАЗОВАНИЕ | 161.256 | 161.256 | 100 |
| ДЕТСКА ГРАДИНКА | 7.270.000 | 5.601.653 | 77.05 |
| РОДОВА ЕДНКАВОСТ | 30.000 | \_\_\_\_\_\_ | 0 |
| ВКУПНО планирано /остварено | 49.516.700 | 45.454.799 | 91.79 |

**3.Извештај за средствата, побарувањата, обврските и изворите на средства и нивната вредност**

**Пописот на основните средства, побарувањта и обврските како и на паричните средства за 2022 година во Општина Зрновци**

Пописот на основните средства, побарувањата, обврските и паричните средтсва во општина Зрновци за 2022 година , го изврши комисија во состав

1. Кристиан Савев-претседател
2. Симона Коцева-член и
3. Благој Данев - член

Комисијата за вршење на попис, ја утврди фактичката состојба на сите простории кои се во сопственост на Општина Зрновци, во пописни листи од реден број 1 до реден број 27

Пописот на основните средства за изминатата година 2022 , се вршеше во период од 04.01.2023 до 31.01.2023.Проверени се следниве простории кои се во сопственост на Општината

-Административна општинска зграда

-кино сала

-салата за венчавка

-канцеларија за социјлни работи и младински совет

-клуб на пензионери

-етно куќа во Етно парк с.Зрновци

-спортско игралиште с.Зрновци

-етно куќа во с.Мородвис

-соколана с.Зрновци

-Дом на култура и Месна заедница с. Видовиште

-Дом на култура и Месна заедница с.Мородвис

**Попис на ситен инвентар во Општина Зрновци**

При пописот на ситниот инвентар во општина Зрновци , за 2022 година, попсината комисија ја констатира состојбата на истиот и е евидентиран во пописна листа . Комисијата смета дека ситниот инвентар за 2022 година, е во опслужувачка состојба и може да се користи и за годината што следува, односно за веќе тековната 2023 година.Пописот на ситен инвентар за фактичката, затекната состојба од изминатата 2022 година, се вршеше на 16.01.2023, во објекти кои се сопственост на Општина Зрновци и тоа

-Административна општинска зграда

-кино сала

-салата за венчавка

-канцеларија за социјлни работи и младински совет

-клуб на пензионери

-етно куќа во Етно парк с.Зрновци

-спортско игралиште с.Зрновци

-етно куќа во с.Мородвис

-соколана с.Зрновци

-Дом на култура и Месна заедница с. Видовиште

-Дом на култура и Месна заедница с.Мородвис

**Попис на побарувања и обврски на Општина Зрновци**

При вршењето на попис на побарувањта на Општина Зрновци , пописната комисија ја утврди следната состојба

**побарувања по основ на данок на имот на физички лица**

* вкупни побарувања за 2022 година..........1.105.233 денари
* платено во текот на 2022 година..................441.915 денари
* побарувања на 31.12.2022 година.............. 663.318 денари

**Побарувања по основ на данок на имот на правни лица**

* Вкупни побарувања за 2022 година...............272.725 денари
* платено во текот на 2022 година.................... 45.290 денари
* побарувања на 31.12.2022 година..................227.433 денари

**побарувања по основ на комунална такса за ситакната фирма-фирмарина**

* вкупни побарувања за 2022 година.........................281.467 денари
* платено во текот на 2022 година..............................187.467 денари
* побарувања на 31.12.2022 година ........................... 94.000 денари

Комисијата предлага да се изврши вредносно усогласување на вкупното побарување по основ на комунална такса за истакната фирма во вредност од 4.000 денари , кој износ се однесува за правнo лицe коe веќе не постои,односно истото е избришано од Централен Регистар и од него не може да се наплатат побарувањата.

**побарување по основ на користење простор пред деловен простор**

* вкупни побарувања за 2022 година............................159.465
* платени во текот на 2022 година.................................100.150
* побарувања на 31.12.2022 година.................................59.315

Комисијата предлага да се превземат сите законски дејствија , за да се изврши наплата на побарувањата по основ на користење на простор пред деловен простор.

**Побарувања по основ на закупнини**

* вкупни побарувања за 2022 година..................................238.084
* платени во текот на 2022 година...................................... 201.7723
* побарувања на 31.12.2022 година................................... 36.312

Пописната комисија предлага да се превземат сите законски мерки за наплата на побарувањата.

**ОБВРСКИ**

**Обврски на Општина Зрновци – Орган**

* Филаделфија Дооел Кочани........................ .......30.310
* Евроградба инженеринг с.Владевци..... ............935.711
* Конструктор Ком ДОО Скопје...................... ... ...600.000
* Адвокат Робер Марков Кочани.......................... ..39.629
* Коле Транс инженеринг ДОО Штип.................1.370.000
* Дооел Нико сар с.Зрновци......................................9.975
* ЕВН Мкедонија АД..................................................1.259
* Амазон-Р Дооел Кочани.........................................3.500
* Аминта Трети Дооел с. Зрновци............................19.190
* Центар за развој на Источен плански Регион......581.576
* Дади Компани Дооел с.Јакимово.............. .............5.501
* Триглав Осигурување АД Скопје.............................2.500
* ДБ Интернационал Шпед Дооел с.Зрновци..........31.061
* Фонтана Фреда Дооел с.ЗРновци..........................14.590
* Офис Експрес Дооел Кочани.................................12.486
* КМГ ЕОЛ Квазар ДООЕЛ Скопје............................64.693
* Европа -92 ДООЕЛ Кочани....................................45.430
* Вендинг Ко Дооел Кочани....................................... 3.456
* ТП Стоименчо-100 именче с.Мородвис..................3.000
* ТВ канал ЛД Кочани..............................................10.620

ВКУПНО...................................................**3.784.487**

**Обврски на Општина Зрновци по основ на заем**

По основ на задолжување на Општина Зрновци со долгорочен заем од Светска банка, преку Министерството за финасии , обврска под заем бр МСИП/60 со договор број 09-564/1 од 25.07.2016 година, обврската на 31.12.2022 година изнесува **5.823.262 денари**

**Каматната с**тапка за пресметка на камата е еднаква на каматната стапка со која се пресметува каматата што заемопримателот-Министерство за финансии ја плаќа на Светска Банка. Според оваа обврската по основ на камата за претходно наведениот заем од Светска Банка преку Министерството за Финансии приближно изнесува **1.343.919** денари.По завршувањето на периодот за исплата на главнината и каматата ќе се изврши вредносно усогласување на обврската по основ на камата.

**Обврски на Општина Зрновци за поврат на неискористени средства**

Повикувајќи се на Одлука на Влада број 19-5817/1 од 2008 година Министерството за транспорт и врски на РМ на 03.12.2008 година, има извршено трансфер на парични средства во висина од 1.300.000 денари на сметка на Општина Зрновци со број 729014047978911, за изградба на филтер станица (доказ за трансфер на средства е извод број 1 од 03.12.2008 година).

За нивно наменско користење на 25.12.2008 година, Општина Зрновци ги префрла на буџетската сметка ( доказ за овој трансфер е извод број 2 од 25.12.2008 година), но истите средства се одлеани по пат на присилна наплата по Судско Решение И бр.863/07 на сметка на Извршител Горан Манојолв,за отплата на долг кон АД Гранит - Скопје ( доказ за овој одлив е извод број 232 од 25.12.2008 година на сметка Орган на Општина Зрновци ).

Поради вака настанатата ситуација, средствата од 1.300.000 денари не се искористени за изградба на филтер станица, па затоа општина Зрновци склучи договор со Министерството за Транспорт и врски , со кој Договор општината се обврзува да ги врати неискористените средства во Буџетот на РМ на 60 еднакви рати.

На 31.12.2022 година обврската на Општината спрема Министерството за транспорт и врски изнесува 403.153 денари.

**Попис на паричните средства на сметките и благајната на Општина Зрновци**

При вршењето на пописот на благајната ( денарска и девизна ) на Општина Зрновци, пописната комисија има утврдено дека на 31.12.2021 година е салдотот нула (0,00 )денари

При вршењето на пописот на паричните средства на сметките на општина Зрновци, на 31.12.2021 година утврдена состојба во износ од **3.094.742** денари и тоа по сметки изгледа вака

1. Буџет на Општина Зрновци – **729014047963010 , заклучно со извод број 246 од 30.12.2022 година – салдо 959.960 денари**
2. Орган на Општина Зрновци – 729014047963716, заклучно со извод број 85 од 28.12.2022- салдо 0,00 (нула ) денари
3. сметка – Општина Зрновци – прекугранична соработка со Р.Бугарија, **729014047978521, заклучно со извод број 1 од 10.02.2016 година- салдо 20.595 денари**
4. сметка-Општина Зрновци сметка за наменска дотација, **72901404793012, заклучно со извод број 94 од 28.12.2022 година, салдото изнесува 2.114.185 денари**
5. сметка- Општина Зрнови- општинска изборна комисја, **789014047978945, заклучно со извод број 4 од 22.06./2022 година, салдото изнесува =2,00 денари**
6. сметка-Општина Зрновци ЈП за државни патишта, 729014047978926 , заклучно со извод број 4 од 04.10.2022 година, салдото изнесува 0(нула) денари
7. сметка Општина Зрновци проект за изградба на Етно парк Трета фаза , 729014047978907, заклучно со извод број 2 од 02.12.2021 година, салдото изнесува 0 денари
8. сметка Општина Зрновци – општо корисна работа (УНДП),729014047978540, заклучно со извод број 7 од 06.04.2021 година, изнесува 0 денари.
9. сметка Општина Зрновци Агенција за финансиска поддршка на земјоделите и руралниот развој, 729014047978950 заклучно со извод број 1 од 04.10.2022 година, износот на паричните средсва изнесува 0 ( нула ) денари,
10. сметка на Општина Зрновци – Проект за општокорисна работа , 729014047978979 заклучно со извод број 21 од 06.12.2022 година има салдо 0( нула )
11. сметка Општина Зрновци проект за реновирање и санација на културен дом с.Мородвис ,729014047978998 заклучно со извод број 2 од 05.04.2022 година, салдото изнесува 0 ( нула) денари.
12. сметка Општина Зрновци- Агенција за вработување, 729014047978930, салдото на 31.12.2022 година, заклучно со извод бр 4 од 03.11.2022 г, изнесува 0 ( нула) денари

**Извештај за реализација на инвестициски проекти во текот на 2022 година**

Општина Зрновци во текот на 2022 година работеше на повеќе проекти и тоа

1. Изградена е фекална канализација на крак од ул Илинденска во с.Зрновци за износ од 1.215.483 денари, од кои 1.000.000 денари се обезбедени од Министерството за животна средина а 215.483 денари се платени од Буџетот на Општина Зрновци,
2. Изградена е Автобуска монтажна постројка во с. Зрновци, за износ од 229.380 денари, сите средства се платени од Буџетот на Општина Зрновци
3. Набавени и монтирани вкупно 12 бетонски енергетски столобови, на улица Илинденска во с.Зрновци , како дел од јавното осветелување, во вкупна вредност од 657.567 денари. Сите средства се платени од Буџетот на Општина Зрновци.
4. Платени се 30.000 денари, како дел од Договорот за заедничка реализација на проект,, Подобрување на состојбата со каналите за наводнување и одводнување и каскади на Зрновска река,,- кој Проект ќе го реализира Центар за развој на Источен плански Регион како носител на проектот а корисник на истиот е Општина Зрновци. За реализација на истиот потребно е Општината во 2023 година да плати уште 536.236 денари на име – сопствено учество.
5. Извршена е реконструкција и санација на културен дом во с.Мородвис во вкупна вредност од 2.038.555 денари, од кои средства 1.500.000 денари беа обезбедени од Биро за регионален развој а 538.555 денари се платени од Буџетот на Општина Зрновци
6. Набавени се 3 бетоснки јарболи за знамиња, поставени во трите населени места на Општината, и за истите се платени 55.500 денари- средства од Буџетот на Општината .
7. Извршено е асфлтирање на улици во Општина Зрновци и тоа крак 1 од улица Илинденска во с.Зрновци, крак 2 од ул.Илинденска во с. Зрновци, крак од ул АВНОЈ во с.Зрновци, крак од ул Г.Апостолски во с.Зрновци, краци од ул.Илија Танев во с. Мородвис, во вкупна вредност од 3.317.919 денари. За истите Општината има платено 1.947.919 денари од сопствениот Буџет за 2022 година, а 1.370.000 ќе бидат платени од Буџетот за 2023 година.
8. За изработка на основни проекти, за ревидирање на проекти, за изработка на елаборати за животна средина, за изработка на геодетски елаборати како и подготовка на друга пропратна проектна документација , Општина Зрновци од својот Буџет во текот на 2022 година има потрошено вкупно 729.747 денари.
9. За услуги од градежни машини за изведување на градежни работи, во текот на 2022 година, Општина Зрновци од сопствениот Буџет има платено вкупно 275.527 денари.
10. Во текот на 2022 година, општината за реконструкција на улици во с. Зрновци има платено 377.744 денари

**5.Извештај за реализација на средствата од резервите**

Од вкупно планираните средства за резерви во износ од 90.000 денари , за постојана резерва се планирани 30.000 денари и нема нивна реализација во 2022 година

За тековна резерва планирани се средства во износ од 60.000 денари, а реализирани 58.230 денари . Исплатата е извршена врз основа на следните фактури и одлуки и тоа

* 3.000 денари се платени по одлука број 09-719/1 од 15.12.2021 година за парична награда на Трајче Сенов од с.Зрновци , по повод верскиот празник Бадник 2022 година
* 8.700 денари се исплатени по ф-ра број 001 од 04.01.2022 на Златара ТИ-На Дооел Кочани, за купена златна нараквица на прво новороденче во 2022 година, во Општина Зрновци
* 8.000 денари се испалтени по ф-ра број 3-2-009 на Фалкада ДОО Кочани од 18.01.2022 година, за купен телевизор , по повод верскиот празник Богојавление -2022
* 2.000 денари се исплатени На Виктор Стојан Новков од с. Зрновци, по одлука бр 09-117/1 од 10.01.2022 година, за набавена ракија по повод верскиот празник Бадник 2022 година
* 8.500 денари се испалтени на ДБ Интернационал Шпед Дооел с. Зрновци по дел од ф-ра број 00001-22 од 24.02.2022 година, за купени 40 броја на новогодишни пакетчиња –подарени на деца ,
* 3.000 денари се исплатени на Метдоти Салтир Николов, од с. Видовиште, по одлука број 09-340/1 од 05.04.2022 година, за купено јагне
* 2.500 денари се платени на Методи салтир Николов од с.Видовиште, по одлука број 09-429/1 од 27.04.2022 година, за купено јаре- одбележување на празникот Ѓурговден
* 5.000 денари се платени на Сречко Алексов од с. Зрновци , по Одлука број 08-893/1 од 16.09.2022 година за изработен видео запис за промоција на туризмот во Општина Зрновци
* 2.500 денари се платени на Амазон-Р Дооел Кочани, по ф-ра број 412 од 04.10.2022 година, за брендирање на автобуска постројка во с.Зрновци
* 430 денари се платени на ПРОНТО Дооел Кочани,по ф-ра број 38-10/2022 од 05.10.2022 година, за принтање на колор благодарници,
* 2.800 денари се палтени на ПРОНТО Дооел Кочани, по ф-ра број 41-11/2022 од 04.11.2022 година, за принтање на колор благодарници,
* 10.000 денари се исплатени на Љупчо Киро Ѓоргиев од с.Зрновци, по одлука број 09-1004/2 од 03.11.2022 година, за надокнада на штета што му е направена при изградба на фекалната канализација на крак од ул Илинденска во с. Зрновци и
* 1.800 денари се платени на Ве-Го-Ел Дооел Кочани, по ф-ра број 3-2-001 од 04.01.2022 година, за купено мече, подарок на првото новороденче во општина Зрновци во 2022 година.

**6.Извештај за точноста и веродостојноста на годишната сметка**

Во Општина Зрновци е спроведена целосна, навремена , ажурна и хронолошка сметководствена евиденција за сите книговодствени настани во 2022 година. Признавањето на приходите и другите приливи и расходите и другите одливи содржани во главната книга на Буџетот на општина Зрновци за 2022 година, се спроведени според начелото на парично искажување.

Расходните ставки, поминати преку трезорскиот систем се засновани на веродостојни книговодтсвени документи- фактури, ситуации, договори, и одлуки.

Финансиските извештаи за 2022 година за Општина Зрновци се потполни, точни и навремено се доставени до надлежните институции ( Министерство за финансии, Управа за јавни приходи, Централен регистар и Државен завод за ревизија )

Извештајот го изработи Ленче Илиова, вработена во општина Зрновци , во одделението за финансиски прашања

март 2023 година

општина Зрновци

градоначалник

Борчо Коцев